CELEX: 62017TA0329
Language: et
Date: 2019-03-07 00:00:00
Title: kohtuasi T-329/17: Üldkohtu 7. märtsi 2019. aasta otsus — Hautala jt versus EFSA (Dokumentidega tutvumine — Määrus (EÜ) nr 1049/2001 — Dokumendid, mis on seotud toimeaine glüfosaat heakskiitmise uuendamise menetluses koostatud vähki tekitava toime uuringutega — Osaline keeldumine dokumentidega tutvumise võimaldamisest — Ärihuve kaitsev erand — Ülekaalukas üldine huvi — Määrus (EÜ) nr 1367/2006 — Mõiste „teave, mis on seotud heitmetega keskkonda)

29.4.2019   
            
            
               ET
            
            
               Euroopa Liidu Teataja
            
            
               C 148/47
            
         
      Üldkohtu 7. märtsi 2019. aasta otsus — Hautala jt versus EFSA
      (kohtuasi T-329/17) (1)
      
      (Dokumentidega tutvumine - Määrus (EÜ) nr 1049/2001 - Dokumendid, mis on seotud toimeaine glüfosaat heakskiitmise uuendamise menetluses koostatud vähki tekitava toime uuringutega - Osaline keeldumine dokumentidega tutvumise võimaldamisest - Ärihuve kaitsev erand - Ülekaalukas üldine huvi - Määrus (EÜ) nr 1367/2006 - Mõiste „teave, mis on seotud heitmetega keskkonda)
      (2019/C 148/44)
      Kohtumenetluse keel: inglise
      
         Pooled
      
      
         Hagejad: Heidi Hautala (Soome), Benedek Jávor (Ungari), Michèle Rivasi (Prantsusmaa), Bart Staes (Belgia) (esindaja: advokaat B. Kloostra)
      
         Kostja: Euroopa Toiduohutusamet (esindajad: D. Detken ja J. Tarazona, F. Volpi ja B. Vagenende, keda abistasid advokaadid R. van der Hout ja C. Wagner)
      
         Kostja toetuseks menetlusse astujad: Cheminova A/S (Harboøre, Taani) (esindaja: advokaat C. Mereu); Monsanto Europe (Antwerpen, Belgia); Monsanto Company (Wilmington, Delaware, Ameerika Ühendriigid) (esindajad: advokaadid M. Pittie, P. Honoré ja N. Callens, hiljem advokaadid P. Honoré, N. Callens ja A. Helfer)
      
         Ese
      
      ELTL artikli 263 alusel esitatud nõue tühistada osaliselt EFSA 14. märtsi 2017. aasta otsus osas, milles EFSA ei andnud pooltele luba tutvuda kaheteistkümne toimeaine glüfosaat vähki tekitava toime uuringuga, mis koostati selle toimeaine heakskiitmise uuendamise menetluses Euroopa Parlamendi ja nõukogu 21. oktoobri 2009. aasta määruse (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT L 309, lk 1) kohaselt.
      
         Resolutsioon
      
      
                  1.
               
               
                  
                     Tühistada Euroopa toiduohutusameti (EFSA) 14. märtsi 2017. aasta otsus osas, milles EFSA ei andnud pooltele luba tutvuda kaheteistkümne toimeaine glüfosaat vähki tekitava toime uuringu rubriikidega „Materjalid, katsetingimused ja meetodid“ ning „Tulemused ja analüüsid“.
                  
               
            
                  2.
               
               
                  
                     Jätta EFSA kohtukulud tema enda kanda ja mõista temalt välja Heidi Hautala, Michèle Rivasi, Benedek Jávori ja Bart Staesi kohtukulud.
                  
               
            
                  3.
               
               
                  
                     Jätta Cheminova A/S, Monsanto Europe ja Monsanto Company kohtukulud nende endi kanda.
                  
               
            
         (1)  ELT C 249, 31.7.2017.